section_heading: Opis
paragraph_text: Vještičino srce raste vrlo brzo, pa tako u 3 dana naraste i nestane. U mladosti je gljiva bijela i izgleda poput jajeta, jer je omotana kožastim ovojem bijele do sivkaste boje. Kako se plodno tijelo razvija, ovoj puca i pojavi se gljiva crvene ili narančaste boje oblika mrežastog pletera sa širokim višekutnim rupama. Rešetke su iznutra naborane i pokrivene sivosmeđom masom, što su zapravo spore. Spore su bijelosmeđe, izdužene i glatke, dimenzija 5–6 x 1.7–2 µm. Postoji velika razlika u veličini unutar vrste, jer mogu biti 8-20 centimetara visoke.